ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብይ ኣሕመድ፡ ሃገር ንምድሓን ዝኣተዎ ቃልን ስግኣታትን 4 ጥሪ 2019 ምንጪ ስእሊ, MICHAEL TEWELDE ቀዳማይ ምኒስተር ኣቢይ ኣሕመድ፡ "ኣብ ኢትዮጵያ ፖለቲካዊ ጭቆና ሓንሳብን ንሓዋሩን ንኸብቅዕ ንዘተኣታተዎ ለውጢ ብኹሉ ተናኢዱ" ክብል ጋዜጠኛ ቢቢሲ ኣፍሪቃ ፡ ፌርጋል ኬን፡ ንኢትዮጵያ ድሕሪ ምብጽሑ ጽሒፉ። እነሆ ተርጒምና ኣቕሪብናልኩም። እቲ ንቀዳማይ ምኒስተር ኣብይ ክቕበል ኣብ መዓርፎ ነፈርቲ ከተማ ጂማ ዝተኣከበ ህዝቢ ኣብ ገፁ ሓጎስ ይንበቦ ነይሩ። ሓደ ካብቶም ንኣብይ ክቕበሉ ዝተኣከቡ ብዕድመ ዝደፍኣኡ ሰብኣይ ``ኣዚና ተሓጒስና ኢና። እዚ ዳግማይ ምውላድ እዩ፡ ንነዊሕ እዋን ክንጽበዮ ዝጸናሕና ፍጻመ እዩ`` ኢሎምኒ። 'ዶብ እንተ ተሓንጺጹ'ዩ ነባሪ ሰላም ዝረጋገጽ' ፕረዚደንት ኢሳይያስ ኣፈ ወርቂ ዝመርሖ ላዕለዋይ ልኡኽ ኤርትራ ኣዲስ ኣበባ ኣትዩ ለውጢ ካብ ውልቀ-ምልካዊ ስርዓት ኣብ መወዳእታ ኣብይ ካብታ ነፋሪት ኣብዝወረድናሉ ዝነበረ ህሞት፡ እቲ ክቕበሎ ዝተኣከበ ህዝቢ ስጋብ እቶም ሓለውቱ ነቲ ህዝቢ ንምቁጽጻር ዘሸግሮም ብዓውታን ብዕልልታን ተቐቢሎሞ። ድሕሪኡ ናብቲ ህዝቢ ምኻድ ንሓደ ህጻን ድሕሪ ምስዓም ንሓደ ሽማግለ ሰብኣይ ድማ ብምሕቋፍ ሰላም ተባሃሂሎም። ነቲ ፍሉይ ኩነታትን ናይ ሓደ ውልቀሰብ ጽንዓትን ናይቲ ህዝቢ ተስፋን ብንቕሓት እየ ዝከታተሎ ነይረ። ኣፍሪቃ ከም ኣህጉር ከምኡ ዓይነት ሰብ ዳርጋ ሪኣ ኣይትፈልጥን እያ። ምንጪ ስእሊ, Getty Images እቲ ወዲ 42 ዓመት ኣቢይ፡ ኣብ ኣፍሪቃ እቲ ብዕድመ ዝነኣሰ መራሒ ኢዩ። እቲ ኣምጺእዎ ዘሎ ለውጢ ግና ካብ ዕድሚኡ ይዓቢ። ቅድሚ ትሽዓተ ኣዋርሕ ገዛኢ ሰልፊ- ኢትዮጵያ ህዝባዊ ወያናይ ዴሞክራስያዊ ግንባር፡ ኢህወደግ - ከም ቀዳማይ ሚኒስተር ናይታ ኣብ ኣፍሪቃ ብበዝሒ ህዝቢ ካልአይቲ ዝኾነት ሃገር ምስ መረጾ፡ ብቕጽበት ካብቲ ንዓመታት ዝጸንሐ ናይ ውልቀ-ምልካዊ ስርዓት ለውጢ ኣተኣታትዩ። እቲ ምስ ጎረቤት ሃገር ኤርትራ ዝነበረ ናይ 20 ዓምታት ምስሕሓብ ደው ኣቢሉ፡ ኣሽሓት ናይ ፖለቲካ እሱራት ፈቲሑ፡ ልዕሊ ፍርቂ ምኒስተራቱ ድማ ደቂንስትዮ ክኾና ሽይሙ። ባይቶ፡ ፕረዚደንት ሃገርን ላዕለዋይ ቤት ፍርድን ክኾና ዘቕረበን ደቀንስትዮ ኣጽዲቑሉ። ብጀካ`ዚ ነታ ንልዕሊ 14 ዓመታት ኣብ ስደት - ኣሜሪካ - ዝነበረት መራሕቲ ተቓዋሚ ሰልፊ - ብርቱካን ሚዴቅሳ- ናብ ሃገራ ክትምለስ ድሕሪ ምሕታት ሓላፊት ኮምሽን መረጻ ክትከውን መዚዝዋ። እዚ ንብዙሓት ደገፍቲ ዴሞክራሲ ኣሐጒስዎም። ``ከምዚ ዓይነት ለውጢ ኣብዛ ሃገር ንምምጻእ ኣሽሓት ሂወቶም ከፊሎምሉ ኢዮም`` ኢላትኒ ብርቱካን። ቀዳማይ ምኒስተር ኣብይ ነቲ ዝጀመሮ ለውጢ ናብ መፈጸምትኡ ንምብጻሕ ገና ብድሆታት ኣብ ቅድሚኡ ከምዘሎ ይርአ። ኣብቲ ኣብ ጂማ ኣብ ዝተኻየደ ናይ ሕክምና ተምሃሮ ናይ ምምራቕ ስነ-ስርዓት ኣብ ዝገበሮ መደረ፡ `` ኣብ ክንዲ ኣጽዋር ውግእ ሓሳብት ተጠቐሙ`` ` ክብል ተማሕጺንዎም። ኣብነት ናይታ ካብ ናይ ካልኣይ ኲናት ዓለም ኩነታት ወጺኣ ዝተራቐቐ ቁጠባ ዝሃነጸት ጃፓን ክኽተሉ ድማ ተወኪሱዎም። ብምቕጻል ድማ ነቶም ናይ ጂማ ተማሃሮ ብዛዕባ እቲ ኣብታ ሃገር ንልዕሊ 1.4 ሚልዮን ህዝቢ ዘመዛበለ ዓሌታዊ ጎንፅታት`ውን ሰፊሕ መብርሂ ሂብዎም። ድሕሪ ዕስራ ዓመት!
